Пазарът ще определя цената на газа за България - Политика - Стандарт Нюз
Пазарът ще определя цената на газа за България
Пазарният елемент в новото споразумение с „Газпром“ ще бъде този фактор, който ще определя цената на природния газ от Русия за България. От пазара ще зависи и цената, на която синьото гориво ще се предлага на българските потребители. Това съобщи енергийният министър Теменужка Петкова в интервю за Нова телевизия.
„Всичко започна от споразумението, което ЕК подписа с „Газпром” през май 2018 г. В рамките му „Газпром” пое ангажимент да предложи на 8 държави членки на ЕС, в това число и България, да подпишат допълнително споразумение, в което ясно да бъдат оказани условията и критериите, на база на които ще се предоговаря цената на газа, обясни Петкова.
„Европа даде рамката и ангажираността на „Газпром” да се върви в тази посока, както и възможността на всяка една от държавите да търси т.нар. пазарни условия, по отношение на доставката на природен газ”, добави тя.
„Това беше основният смисъл и положителен ефект от тази договореност между „Газпром” и Еврокомисията. Имаше един период от време, в което нашата цена за газа беше изключително добра. Но след 2018 година се забеляза тенденция на покачване на тази цена. Това, което ние успяхме сега да направи, е да предоговорим формулата, на база на която ще се определян цената за природния газ. Това, което българите трябва да знаят, е, че до сега тази формула беше ориентирана само на база на цена на петролните деривати. Липсваше пазарният елемент в нея. Сега във формулата е включен и пазарният елемент”, заяви Петкова.
Тагове: Теменужка Петкова Цена Газ България